Ministrstvo za kmetijstvo, gozdarstvo in prehrano Republike Slovenije (v nadaljnjem besedilu: MKGP), Dunajska cesta 22, 1000 Ljubljana, na podlagi 12. člena Uredbe o izvajanju podukrepa pomoč za zagon dejavnosti, namenjene razvoju majhnih kmetij (Uradni list RS, št. 47/17, 67/19, 74/21 in 135/21; v nadaljnjem besedilu: Uredba), objavlja

**3. Javni razpis za podukrep 6.3**

**Pomoč za zagon dejavnosti, namenjene razvoju majhnih kmetij**

1. **OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je podpora namenjena ohranjanju in razvoju majhnih kmetij, katerih kmetijska zemljišča pretežno ležijo na območjih z omejenimi možnostmi za kmetijsko dejavnost v skladu s pravilnikom, ki določa razvrstitev kmetijskih gospodarstev v območja z omejenimi možnostmi za kmetijsko dejavnost (v nadaljnjem besedilu: OMD). |
| **Razpisana sredstva:** | Višina razpisanih nepovratnih sredstev znaša 15.400.000,00 EUR.Sredstva se zagotovijo iz proračunskih postavk MKGP, in sicer:* 11. 550. 000,00 EUR iz proračunske postavke 140021 Program razvoja podeželja – 14–20 – EU,
* 3.850.000,00 EUR iz proračunske postavke 140022 Program razvoja podeželja – 14–20 – slovenska udeležba.

Delež sredstev iz Evropskega kmetijskega sklada za razvoj podeželja znaša 75 odstotkov, delež sredstev iz proračuna Republike Slovenije pa znaša 25 odstotkov.  |
| **Vrsta javnega razpisa:** | ZAPRTI |
| **Začetek vnosa vloge na javni razpis:**  | Vložitev vloge na javni razpis poteka od 27. septembra 2021 do vključno 16. decembra 2021, do 13:59 ure.  |
| **Cilji podukrepa:**  | Ohranjanje in razvoj majhnih kmetij, katerih kmetijska zemljišča pretežno ležijo na OMD, izboljšanje konkurenčnosti majhnih kmetij, izboljšanje potenciala za pridelavo, predelavo oziroma trženje kmetijskih proizvodov in povečanje produktivnosti ter ekonomske in okoljske učinkovitost majhnih kmetij ter prispevanje k ohranjanju poseljenosti na podeželju, ohranjanju značilne kmetijske krajine, preprečevanju zaraščenosti in ohranjanju biotske raznovrstnosti. |
| **Informacije o javnem razpisu**  | * INFO točka Agencije Republike Slovenije za kmetijske trge in razvoj podeželja (v nadaljnjem besedilu: agencija), Dunajska 160, 1000 Ljubljana, tel.: 01 580 77 92, fax.: 01 478 92 06, e-mail: aktrp@gov.si in
* INFO točke KGZS (Priloga 1 k razpisni dokumentaciji).
 |

1. **NAMEN PODPORE**

Namen podpore je določen v 4. členu Uredbe.

1. **UPRAVIČENEC**

Upravičenec je določen v 5. členu Uredbe.

1. **POGOJI ZA PRIDOBITEV SREDSTEV**

1. Pogoji za pridobitev sredstev so določeni v 6. in 7. členu Uredbe.

2. Trajni nasadi iz 5. točke prvega odstavka 6. člena Uredbe so določeni v 1. točki 2. člena Uredbe.

3. Travojede živali iz 4. točke prvega odstavka 6. člena Uredbe so določene v 2. točki 2. člena Uredbe.

4. Trajno travinje iz 4. točke prvega odstavka 6. člena Uredbe je določeno v 3. točki 2. člena Uredbe.

5. Obseg primerljivih kmetijskih površin (v nadaljnjem besedilu: PKP) iz 2. točke prvega odstavka 6. člena Uredbe je določen v 7. točki 2. člena Uredbe.

6. Upravičenec mora za načrtovane cilje iz priloge 3 Uredbe, razen za cilje iz 1.3, 1.4, 2.1, 2.2, 2.4, 2.5 in 2.7 točke priloge 3 Uredbe, v vlogi na javni razpis izbrati najmanj en strošek iz Priloge 4 razpisne dokumentacije (Seznam stroškov v povezavi z razvojnimi cilji).

7. Upravičenec, ki je načrtoval razvojni cilj iz 1.4 točke priloge 3 Uredbe, mora v vlogi na javni razpis uveljavljati najmanj en strošek iz Priloge 3 razpisne dokumentacije (Seznam kmetijske mehanizacije).

1. **MERILA ZA OCENJEVANJE VLOG**

1. Merila za izbor vlog so določena v 8. členu Uredbe ter dokumentu »Merila za izbor operacij v okviru PRP 2014–2020«, ki je dostopen na spletni strani programa razvoja podeželja (http:www.program-podezelja.si), in so podrobneje urejena v tem poglavju.

2. V skladu s prvim odstavkom 8. člena Uredbe se med vlogami, ki dosežejo vstopni prag 30 odstotkov najvišjega možnega števila točk, izberejo tiste, ki dosežejo višje število točk pri merilih za ocenjevanje vlog, do porabe razpisanih sredstev.

3. Vsak cilj, izbran v poslovnem načrtu, se točkuje samo enkrat. Z izborom enega cilja upravičenec ne more izpolniti več meril hkrati.

4. Cilji, za katere je na podlagi četrtega odstavka 8. člena Uredbe možno pridobiti dodane točke, so cilji iz 1.1, 1.3, 2.1, 2.11, 2.12 in 2.13. točke priloge 3 Uredbe.

5. V skladu s prvim odstavkom 13. člena Uredbe se vloga na javni razpis, ki je popolna in izpolnjuje pogoje, oceni na podlagi naslednjih meril:

|  |  |  |
| --- | --- | --- |
|  | **Merila** | **Maksimalno število točk** |
| **A.** | **SOCIALNO EKONOMSKI VIDIK** | **40** |
| **1.** | **Vključenost člana kmetije v pokojninsko in invalidsko zavarovanje iz naslova opravljanja kmetijske dejavnosti**Upošteva se vključenost člana kmetije (nosilec ali ostali člani kmetije) v pokojninsko in invalidsko zavarovanje iz naslova opravljanja kmetijske dejavnosti na dan oddaje vloge na javni razpis.  | **5** |
|  | Vsaj en član kmetije je vključen v pokojninsko in invalidsko zavarovanje iz naslova opravljanja kmetijske dejavnosti. | 5 |
| **2.** | **Povečanje obsega proizvodnih kapacitet (površina PKP ali glave velike živine (v nadaljnjem besedilu: GVŽ))**Primerja se PKP iz zbirne vloge, oddane v letu 2021, oziroma GVŽ iz evidence rejnih živali v letu 2021 in načrtovano stanje iz poslovnega načrta - cilja iz 1.5 in 1.6 točke priloge 3 Uredbe. | **10** |
|  | Upravičenec načrtuje povečanje obsega proizvodnih kapacitet za najmanj 20 %. | 10 |
|  | Upravičenec načrtuje povečanje obsega proizvodnih kapacitet za najmanj 12% do vključno 19,99%. | 7 |
|  | Upravičenec načrtuje povečanje obsega proizvodnih kapacitet za najmanj 5% do vključno 11,99%. | 5 |
| **3.** | **Vzpostavitev dopolnilne dejavnosti na kmetiji, katere končni proizvod je kmetijski proizvod iz Priloge I k Pogodbi o delovanju Evropske unije**Kmetija v poslovnem načrtu prikaže vzpostavitev dopolnilne dejavnosti, katere končni proizvod je kmetijski proizvod iz Priloge I k Pogodbi o delovanju Evropske unije (Prečiščena različica Pogodbe o delovanju Evropske unije, UL C št. 202 z dne 7. 6. 2016, str. 47; v nadaljnjem besedilu : Pogodba) - cilj iz 1.3 točke priloge 3 Uredbe. Za izpolnjevanje tega cilja se upoštevajo naslednje dopolnilne dejavnosti, v okviru katerih se pridelujejo tudi kmetijski proizvodi iz Priloge I Pogodbe:– proizvodnja moke in drugih mlevskih izdelkov, – kandiranje sadežev in drugih delov rastlin,– proizvodnja rastlinskega olja in predelava semen oljnih rastlin,– predelava in konzerviranje krompirja,– proizvodnja sadnih in zelenjavnih sokov,– predelava in konzerviranje sadja in zelenjave,– proizvodnja kisa,– zakol živali in predelava mesa,– predelava mleka,– predelava medu, cvetnega prahu, matičnega mlečka, propolisa in voska,– predelava zelišč,– proizvodnja žganih pijač. | **10** |
|  | Na kmetiji je predvidena vzpostavitev dopolnilne dejavnosti.  | 10 |
| **4.** | **Velikost kmetijskega gospodarstva, izražena v PKP**Upošteva se velikost kmetije, izražene v PKP, pri čemer se upošteva zbirna vloga oddana v letu 2021. | **10** |
|  | Kmetija ima od 5 do vključno 5,99 ha PKP. | 10 |
|  | Kmetija ima od 4 do vključno 4,99 ha PKP. | 9 |
|  | Kmetija ima od 3 do vključno 3,99 ha PKP. | 8 |
|  | Kmetija ima od 2 do vključno 2,99 ha PKP. | 7 |
|  | Kmetija ima do vključno 1,99 ha PKP. | 6 |
| **5.** | **Vključenost upravičenca v shemo kakovosti – izbrana kakovost**Upošteva se vključenost upravičenca v shemo kakovosti izbrana kakovost na dan oddaje vloge na javni razpis, kar se izkazuje s certifikatom. Veljavnost certifikata se preveri iz uradne evidence. Šteje se, da je upravičenec vključen v shemo kakovosti tudi v primeru, če je imetnik certifikata pravna oseba, upravičenec pa je naveden v prilogi certifikata pravne osebe. | **5** |
|  | Upravičenec ima na dan oddaje vloge na javni razpis veljaven certifikat za shemo kakovosti izbrana kakovost. | 5 |
| **B.** | **PRISPEVEK K HORIZONTALNIM CILJEM** | **20** |
| **6.** | **Prispevek k doseganju horizontalnega cilja okolje**Upoštevajo se načrtovani cilji iz poslovnega načrta. Točke se na podlagi tega merila seštevajo, pri čemer je možno pridobiti največ 5 točk. | **5** |
|  | a) Preusmeritev kmetije iz konvencionalnega v ekološko kmetijstvo (velja za kmetije, ki v letu vložitve vloge na javni razpis še niso vključene v ukrep ekološko kmetovanje) - cilj iz 2.1 točke priloge 3 Uredbe. | 5 |
|  | b) Vključitev v ukrep kmetijsko-okoljsko-podnebna plačila (v nadaljnjem besedilu: KOPOP), (velja za kmetije, ki v letu vložitve vloge na javni razpis še niso vključene v ta ukrep) - cilj iz 2.2 točke priloge 3 Uredbe. | 4 |
|  | c) Ureditev pašnikov in obor za rejo domačih živali oziroma gojene divjadi (v obsegu najmanj 0,5 ha) - cilj iz 2.3 točke priloge 3 Uredbe. | 3 |
|  | č) Zaščita kmetijskih zemljišč pred divjadjo in domačih živali pred divjimi zvermi (v obsegu najmanj 0,3 ha) - cilj iz 2.8 točke priloge 3 Uredbe. | 5 |
|  | d) Ureditev čistilnih in varčevalnih tehnologij za potrebe kmetije – zbiranje meteorne vode v kapaciteti najmanj 10 m3 - cilj iz 2.9 točke priloge 3 Uredbe. | 2 |
|  | e) Ureditev čistilnih in varčevalnih tehnologij za potrebe kmetije – ureditev bioloških in drugih čistilnih naprav – cilj iz 2.10 točke priloge 3 Uredbe. | 3 |
| **7.** | **Prispevek k doseganju horizontalnega cilja inovacije**Upoštevajo se načrtovani cilji iz poslovnega načrta. Točke se na podlagi tega merila seštevajo, pri čemer je možno pridobiti največ 5 točk**.** | **5** |
|  | a) Pridobljeni patenti za proizvode, tehnike - cilj iz 2.4 točke priloge 3 Uredbe. | 5 |
|  | b) Pogodbe o sodelovanju s fakultetami, raziskovalnimi skupinami pri raznih poizkusih (npr. sortnih, fitofarmacevtskih sredstev, novih tehnologij) - cilj iz 2.5 točke priloge 3 Uredbe. | 3 |
|  | c) Nakup informacijsko-komunikacijske tehnologije (v nadaljnjem besedilu: IKT) za potrebe kmetije (strojne in programske opreme) - cilj iz 2.6 točke priloge 3 Uredbe. | 2 |
|  | č) Pogodbe o sodelovanju z javno kmetijsko svetovalno službo KGZS pri raznih poskusih (npr. sortnih, fitofarmacevtskih sredstev, novih tehnologij) - cilj iz 2.7 točke priloge 3 Uredbe. | 2 |
| **8.** | **Prispevek k doseganju horizontalnega cilja podnebne spremembe**Upoštevajo se načrtovani cilji iz poslovnega načrta. Točke se na podlagi tega merila seštevajo, pri čemer je možno pridobiti največ 5 točk**.** | **5** |
|  | a) Nakup in postavitev rastlinjaka v obsegu najmanj 25 m2- cilj iz 2.11 točke priloge 3 Uredbe. | 4 |
|  | b) Uvedba nasadov sadovnjakov s sajenjem rastlin, ki bolje prenašajo pozebo in sušo, določene v Prilogi 2 razpisne dokumentacije (Seznam sort in podlag, ki so manj občutljive zoper bolezni, škodljivce, sušo in pozebo), v obsegu najmanj 15 arov - cilj iz 2.12 točke priloge 3 Uredbe. | 3 |
|  | c) Uvedba mrež proti toči, zaščitne folije proti pokanju in ožigu plodov ter zaščitne mreže proti ptičem v trajnih nasadih v obsegu najmanj 15 arov - cilj iz 2.13 točke priloge 3 Uredbe. | 4 |
| **9.** | **Vključenost kmetije v ukrepe KOPOP, EK ali Dobrobit živali iz PRP 2014-2020**Upošteva se vključenost kmetije v ukrepe KOPOP, Ekološko kmetovanje (v nadaljnjem besedilu: EK) ali Dobrobit živali, kar je razvidno iz zbirne vloge oddane v letu 2021. Točke se na podlagi tega merila seštevajo, pri čemer je možno pridobiti največ 5 točk**.** | **5** |
|  | Kmetija je vključena v ukrep EK. | 3 |
|  | Kmetija je vključena v ukrep KOPOP. | 2 |
|  | Kmetija je vključena v ukrep Dobrobit živali. | 2 |
| **C.** | **GEOGRAFSKI VIDIK**  | **40** |
| **10.** | **Težavnost kmetovanja: povprečno število točk na kmetiji, ki se izračunajo v skladu s predpisom, ki ureja način točkovanja kmetijskih gospodarstev, ki imajo kmetijska zemljišča v OMD**Upošteva se povprečno število točk/ha, ki jih ima kmetija na dan oddaje zbirne vloge za leto 2021. | **25** |
|  | Kmetija ima 550 ali več točk. | 25 |
|  | Kmetija ima od 370 do vključno 449,99 točk. | 24 |
|  | Kmetija ima od 290 do vključno 369,99 točk. | 23 |
|  | Kmetija ima od 210 do vključno 289,99 točk. | 22 |
|  | Kmetija ima od 130 do vključno 209,99 točk. | 21 |
|  | Kmetija ima do vključno 129,99 točk. | 20 |
| **11.** | **Naslov ali sedež kmetije glede na seznam občin, ki ležijo na problemskih območjih**Kmetija ima naslov ali sedež v občini, ki se šteje kot problemsko območje iz priloge 4 Uredbe (v nadaljnjem besedilu: problemsko območje iz PRP 2014-2020). | **15** |
|  | Naslov ali sedež kmetije je v problemskem območju iz PRP 2014-2020. | 15 |
| **SKUPAJ** | **100** |

1. **OBVEZNOSTI UPRAVIČENCA**

Obveznosti upravičenca so določene v 9. členu Uredbe.

1. **SPREMEMBA OBVEZNOSTI PO IZDAJI ODLOČBE O PRAVICI DO SREDSTEV**

Sprememba obveznosti po izdaji odločbe o pravici do sredstev je določena v 9.a členu Uredbe.

1. **FINANČNE DOLOČBE IN VIŠINA PAVŠALNEGA PLAČILA**

Finančne določbe in višina pavšalnega plačila so določene v 10. členu Uredbe.

1. **VLOŽITEV VLOGE IN POSTOPEK ZA DODELITEV SREDSTEV**

Vložitev vloge in postopek za dodelitev sredstev sta določena v 11. in 12. členu Uredbe.

1. **OBRAVNAVA VLOGE**

1. Obravnava vloge je določena v 13. členu Uredbe.

2. V skladu s tretjim odstavkom 13. člena Uredbe se v primeru, da imata na zadnjem mestu seznama ocenjenih vlog na javni razpis dve ali več vlog na javni razpis enako število prejetih točk, vloge na javni razpis odobrijo na podlagi ponderiranja meril za izbor vlog, in sicer:

|  |  |
| --- | --- |
| Merilo | Ponder |
| Prispevek k doseganju horizontalnega cilja okolje. | 16% |
| Prispevek k doseganju horizontalnega cilja inovacije. | 15% |
| Prispevek k doseganju horizontalnega cilja podnebne spremembe. | 14% |
| Vključenost kmetije v ukrepe KOPOP, EK ali Dobrobit živali. | 12% |
| Vzpostavitev dopolnilne dejavnosti na kmetiji, katere končni proizvod je kmetijski proizvod iz Priloge I k Pogodbi o delovanju Evropske unije. | 10% |
| Vključenost upravičenca v shemo kakovosti – izbrana kakovost. | 9% |
| Povečanje obsega proizvodnih kapacitet (PKP ali GVŽ). | 8% |
| Naslov ali sedež kmetije glede na seznam občin, ki ležijo na problemskih območjih. | 7% |
| Vključenost člana kmetije v pokojninsko in invalidsko zavarovanje iz naslova opravljanja kmetijske dejavnosti. | 6% |
| Težavnost kmetovanja: povprečno število točk na kmetiji, ki se izračunajo v skladu s predpisom, ki ureja način točkovanja kmetijskih gospodarstev, ki imajo kmetijska zemljišča v OMD. | 5% |
| Velikost kmetijskega gospodarstva v PKP. | 4% |

3. V skladu s 60. členom Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjena z Uredbo (EU) 2020/2220 Evropskega parlamenta in Sveta z dne 23. decembra 2020 o določitvi nekaterih prehodnih določb za podporo iz Evropskega kmetijskega sklada za razvoj podeželja (EKSRP) in Evropskega kmetijskega jamstvenega sklada (EKJS) v letih 2021 in 2022 ter o spremembi uredb (EU) št. 1305/2013, (EU) št. 1306/2013 in (EU) št. 1307/2013 glede sredstev in uporabe v letih 2021 in 2022 ter Uredbe (EU) št. 1308/2013 glede sredstev in razdelitve take podpore v letih 2021 in 2022 (UL L št. 437 z dne 28. 12. 2020, str. 1), se vloga na javni razpis oziroma zahtevek za izplačilo sredstev zavrneta, če se ugotovi, da je upravičenec umetno ustvaril pogoje za izpolnitev zahtev za pridobitev podpore, tako ustvarjeni pogoji pa niso v skladu s cilji podukrepa 6.3.

1. **VLOŽITEV ZAHTEVKA ZA IZPLAČILO SREDSTEV**

1. Vložitev zahtevka za izplačilo sredstev je določena v 14. členu Uredbe.

2. Začetek izvajanja poslovnega načrta se v skladu s prvo alinejo tretjega odstavka 14. člena Uredbe dokazuje z naslednjimi dokazili: računi, avansni računi, predračuni, ponudbe, dokazila o izvedbi analize trga pred nakupom, potrdila, dovoljenja, pogodbe, izpisi, certifikati, dokumenti za identifikacijo premičnin, fotografije ipd. Za začetek izvajanja aktivnosti iz poslovnega načrta se upošteva datum, ki je razviden iz dokazil. Ponudbe in predračuni z datumom pred izdajo odločbe o pravici do sredstev se ne štejejo kot začetek izvajanja poslovnega načrta.

3. V skladu s prvo alinejo tretjega odstavka 14. člena Uredbe mora upravičenec priložiti dokazila o izpolnitvi ciljev iz poslovnega načrta, ki se glasijo na upravičenca in na podlagi katerih je mogoče preveriti dejansko stanje, navedeno v zahtevku za izplačilo drugega obroka podpore (računi, potrdila, dovoljenja, pogodbe, izpisi, certifikati, dokumenti za identifikacijo nepremičnin, fotografije ipd.).

4. V skladu z drugo alinejo tretjega odstavka 14. člena Uredbe mora upravičenec za pridobitev dela podpore, ki je namenjena pokritju naložbenih razvojnih ciljev, predložiti dokazila o porabljenih sredstvih za ta namen (računi, dokazila o plačilu), ki se glasijo na upravičenca.

5. V skladu s tretjo alinejo tretjega odstavka 14. člena Uredbe, mora upravičenec v primeru, da poslovni načrt vsebuje tudi naložbe v mehanizacijo, opremo in IKT, priložiti dokazila (računi, fotografije ipd.), iz katerih so razvidni identifikacijski podatki (komercialna oznaka, tip, ID-številka ipd.). Izvirnike listin z identifikacijskimi podatki ter dokazila o nakupu in lastništvu, ki se glasijo na upravičenca, je potrebno hraniti na kmetiji in jih predložiti ob kontroli na kraju samem.

1. **OBJAVA PODATKOV O PREJEMNIKIH SREDSTEV**

Objava podatkov o prejemnikih sredstev je določena v 15. členu Uredbe.

1. **OBDELAVA OSEBNIH PODATKOV**

V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1), zadnjič popravljene s Popravkom (UL L št. 127 z dne 23. 5. 2018, str. 2), so informacije za posameznike, katerih osebne podatke bo obdelovala agencija, objavljene na spletni strani agencije.

1. **IZVEDBA KONTROL IN NEIZPOLNJEVANJE OBVEZNOSTI TER VIŠJA SILA IN IZJEMNE OKOLIŠČINE**

1. Izvedba kontrol in sankcije za neizpolnitev oziroma kršitev obveznosti so določene v 16. členu Uredbe.

2. Višja sila in izjemne okoliščine so določene v 17. členu Uredbe.

Dr. Jože Podgoršek

minister